stanford-oval/wikipedia huggingface dataset:
102 ปิดกรุงเทพปล้น

| 102 ปิดกรุงเทพปล้น |
| --- | --- |
ใบปิดภาพยนตร์
กำกับ: ธนิตย์ จิตนุกูล
บทภาพยนตร์: ไทเกอร์ทีม
นักแสดงนำ: ฉัตรชัย เปล่งพานิช อำพล ลำพูน โกวิท วัฒนกุล ประกาศิต โบสุวรรณ วิทิต แลต บุญถิ่น ทวยแก้ว พงศนารถ วินศิริ โสธรณ์ รุ่งเรือง ขจรศักดิ์ รัตนนิสสัย เศรษฐธร ธิติธนเศรษฐ์ เศรษฐวิทย์ พันธุ์เพ็ง
กำกับภาพ: ธีระวัฒน์ รุจินธรรม
ตัดต่อ: อุรุพงศ์ รักษาสัตย์
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: 29 เมษายน พ.ศ. 2547
ความยาว: 1 ชั่วโมง 29 นาที
ประเทศ: ไทย
ภาษา: ไทย
ทำเงิน: 18.6 ล้านบาท(ประเทศไทย)
ข้อมูลจาก IMDb
ข้อมูลจากสยามโซน
102 ปิดกรุงเทพปล้น (อังกฤษ: 102 Bangkok Robbery) เป็นภาพยนตร์แอ็กชันของประเทศไทย นำแสดงโดย อำพล ลำพูน และฉัตรชัย เปล่งพานิช ฉายเมื่อวันที่ 29 เมษายน พ.ศ. 2547 ผลิตโดยสหมงคลฟิล์ม อินเตอร์เนชั่นแนล กำกับภาพยนตร์โดยธนิตย์ จิตนุกูล
นักแสดง

พงศนารถ วินศิริ เป็น จำรัส ผู้ว่าแบงค์ชาติ
ฉัตรชัย เปล่งพานิช เป็น ปกรณ์
โกวิท วัฒนกุล เป็น ดาบจักร
อำพล ลำพูน เป็น นาวิน
ขจรศักดิ์ รัตนนิสัย เป็น เสธ
มินดา นิตยวรรธนะ เป็น ผู้ประกาศข่าว
เรื่องย่อ

รัฐบาลออกมาประกาศชำระเงินที่ยืมมาคืนให้แก่ IMF ทั้งหมด จนทำให้เกิดการรวมตัวกันขององค์กรใต้ดินโดยผู้ที่มีอำนาจและอิทธิพลทางเศรษฐกิจในประเทศที่ไม่เห็นด้วยเกี่ยวกับแนวความคิดนี้ จนก่อให้เกิดแผนปฏิบัติการ 102 นาทีขึ้น เพื่อยับยั้งการชำระหนี้คืน IMF
กลุ่มก่อการร้ายอาชีพถูกดึงเข้ามาร่วมปฏิบัติการครั้งนี้ภายใต้การนำของ นาวิน (อำพล ลำพูน) ผู้ก่อการร้ายข้ามชาติ ซึ่งเป็นนายทหารมือดีแต่ต้องวางมือไปจากฝันร้ายของสงคราม เขาจำต้องกลับมารับงานนี้เพราะมีหนี้ชีวิตที่ติดค้างอยู่กับ นายพลอนุสรณ์ ผู้เป็นหนึ่งในแกนนำองค์กรโดยที่นาวินไม่รู้ว่าเขาเป็นเพียงเครื่องมือชำระหนี้แค้นและเป็นเหยื่อของแผนการ
จากการสืบสวนทุกรูปแบบของ ปกรณ์ (ฉัตรชัย เปล่งพานิช) หัวหน้าหน่วยปราบปรามการก่อการร้ายทั้งในและนอกประเทศที่เข้ามารับผิดชอบคดีนี้กับเวลาที่เหลือน้อยจนต้องนับเป็นนาที "เงินต้องถูกโอนให้ IMF เพื่อปลดหนี้ของคนทั้งประเทศให้ได้" นั่นเป็นคำขาดจากรัฐบาล
ระเบิดปริมาณมหาศาลถูกวางไว้ทั่วกรุงเทพฯ ปกรณ์จำต้องสืบให้รู้แผนการทั้งหมดในการปฏิบัติการของนาวินครั้งนี้ ในขณะที่แผนปฏิบัติการ 102 นาทีดำเนินไป จุดหมายสูงสุดของแผนก็ค่อย ๆ ปรากฏชัดขึ้น ทองคำจำนวน 75 ตัน ในห้องมั่นคงของธนาคารชาติคือจุดประสงค์ของปฏิบัติการครั้งนี้ ปกรณ์และทีมกับปฏิบัติการ 102 นาทีของนาวิน ทั้งสองจำต้องขับเคี่ยวกันเพื่อแข่งกับเวลาที่กำลังจะหมดลง อยู่ที่ว่าใครจะถึงจุดหมายก่อนกัน ซึ่งเป็นปลายทางที่คนทั้งสองรู้อยู่ในใจ
งานสร้างภาพยนตร์ > การถ่ายทำและสถานที่ถ่ายทำ

102 ปิดกรุงเทพปล้น มีการถ่ายทำขนาดใหญ่หลายพื้นที่ในใจกลางกรุงเทพมหานคร โดยการถ่ายทำที่ใหญ่ที่สุดอยู่ในพื้นที่แยกปทุมวัน คือฉากการปะทะกันระหว่างฝ่ายตำรวจและฝ่ายกลุ่มก่อการร้าย ถ่ายทำในวันที่ 20 ตุลาคม พ.ศ. 2545 โดยใช้ผู้กำกับภาพยนตร์ในวงการมาช่วยกันถ่ายทำในฉากนี้จำนวน 20 คน ใช้กล้องทั้งหมด 15 ตัว ตัวประกอบประมาณ 500 คน รวมถึงอุปกรณ์ประกอบฉากจำนวนมาก อาทิ รถตำรวจ รถดับเพลิง และรถพยาบาล ใช้เวลาในการเตรียมการมากกว่า 3 เดือน เพื่อถ่ายทำในพื้นที่จริง ซึ่งสามารถปิดแยกเพื่อถ่ายทำได้เป็นเวลา 3 ชั่วโมง คือระหว่างเวลา 06.00 - 09.00 น. ถ่ายทำไปได้ทั้งหมด 3 เทค เทคละ 7 นาที ใช้เงินไปประมาณ 50 ล้านบาท
งานสร้างภาพยนตร์ > เทคนิคพิเศษ

เทคนิคพิเศษภายในเรื่องที่โดดเด่นและเป็นที่จดจำมากที่สุดก็คือ ฉากที่นาวิน ยิงเฮลิคอปเตอร์ของกองบินตำรวจจนตก และพุ่งชนตึกของศูนย์การค้าเอ็มบีเค เซ็นเตอร์ ซึ่งจำเป็นต้องใช้คอมพิวเตอร์กราฟิกในการเข้ามาช่วย ซึ่งประมาณการว่าใช้งบประมาณ 50 ล้านบาท
กระแสตอบรับ > การออกฉายและรายได้

102 ปิดกรุงเทพปล้น เปิดตัวครั้งแรกเมื่อวันที่ 27 เมษายน พ.ศ. 2547 ณ โรงภาพยนตร์เมเจอร์ซีนีเพล็กซ์ รัชโยธิน โดยมีผู้กำกับคือ ธนิตย์ จิตนุกูล และนักแสดงนำเข้าร่วมการเปิดตัว และฉายรอบปกติในโรงภาพยนตร์เมื่อวันที่ 29 เมษายน พ.ศ. 2547 ทำรายได้จากการเข้าฉายในปีนั้นไปประมาณ 18.6 ล้านบาท
กระแสตอบรับ > คำวิจารณ์

102 ปิดกรุงเทพปล้น นั้นถูกพูดถึงในฐานะภาพยนตร์ที่มีพื้นหลังดำเนินเรื่องภายหลังจากวิกฤตต้มยำกุ้ง โดยหอภาพยนตร์ (องค์การมหาชน) ได้ระบุว่าภาพยนตร์ดังกล่าวหยิบยกมาจากเหตุการณ์การปลดหนี้ไอเอ็มเอฟของทักษิณ ชินวัตร ในปี พ.ศ. 2546 ซึ่งตัวร้ายของภาพยนตร์พยายามที่จะขัดขวางการชำระหนี้นั้น
กระแสตอบรับ > การตอบรับของผู้ชม

หลังจากภาพยนตร์ออกฉาย ผู้ชมบางส่วนมองว่า 102 ปิดกรุงเทพปล้น นั้น ได้รับแรงบันดาลใจมากจากภาพยนตร์เรื่อง ฮีท คนระห่ำคน เนื่องจากความคล้ายคลึงในองค์ประกอบของเรื่องหลายอย่าง จนทำให้ขณะรับชมสัมผัสได้ถึงบรรยากาศนั้น และยังมีอีกหลายความเห็นที่มองว่าภาพยนตร์เรื่องนี้พยายามนำเอาฉากเด่น ๆ ของภาพยนตร์ต่างชาติมาผสมรวมกันเกินไป แต่ไม่สามารถถ่ายทำออกมาได้ดีเท่า
นอกจากนี้ ยังมีการพูดถึงพื้นหลังของตัวละครเอกฝั่งผู้ก่อการร้ายในเว็บบอร์ดพันทิป.คอม ว่าตัวละครนั้นมีความคล้ายคลึงกับหน่วยปฏิบัติการพิเศษในทางลับของราชการที่ชื่อว่า ชค.514 หรือชื่อเต็มว่า ชุดควบคุมและประสานงานโครงการ 514 ศูนย์ปฏิบัติการกองทัพบก ซึ่งปฏิบัติภารกิจการการรบนอกรูปแบบในการทลายแหล่งผลิตยาเสพติดในพื้นที่พรมแดนไทยเช่นเดียวกัน
แหล่งข้อมูลอื่น

102 ปิดกรุงเทพปล้น จาก สยามโซน
โรงเรียนกาญจนาภิเษกวิทยาลัย กาฬสินธุ์

| โรงเรียนกาญจนาภิเษกวิทยาลัย กาฬสินธุ์ Kanchanapisekwitthayalai Kalasin School> ที่ตั้ง |
| --- | --- |
99 หมู่ 16 ตำบลคุ้มเก่า อำเภอเขาวง จังหวัดกาฬสินธุ์ 46160
ข้อมูล
ชื่ออื่น: ก.ภ.ก.ส. / K.K.S.S
ประเภท: โรงเรียนสังกัด สพฐ.   โรงเรียนประเภทสหศึกษา   โรงเรียนมัธยมศึกษาขนาดเล็ก
คำขวัญ: รักษ์ศักดิ์ศรี มีคุณธรรม นำวิชาการ สืบสานงานพระราชดำริ
ก่อตั้ง: 28 กุมภาพันธ์ พ.ศ. 2538 (29 ปี)
รหัส: 1046030606
ผู้อำนวยการโรงเรียน: นายรชธร สุวรรณหาร
ครู/อาจารย์: 65 คน
จำนวนนักเรียน: 379 คน   ปีการศึกษา 2567
ห้องเรียน: 15 ห้อง
สี:    เหลืองทอง-น้ำเงิน
สังกัด: สำนักงานเขตพื้นที่การศึกษามัธยมศึกษากาฬสินธุ์   สำนักงานคณะกรรมการการศึกษาขั้นพื้นฐาน  กระทรวงศึกษาธิการ
คติพจน์: อกตํ ทุกกฎํ เสยฺโย   (ความชั่วไม่ทำเสียเลยดีกว่า)
ต้นไม้ประจำโรงเรียน: ราชพฤกษ์
สหวิทยาเขต: วงนารายณ์
เว็บไซต์: http://www.kanchana.ac.th/
โรงเรียนกาญจนาภิเษกวิทยาลัย กาฬสินธุ์  (อังกฤษ: Kanchanapisekwitthayalai Kalasin School) เป็นหนึ่งในกลุ่มโรงเรียนกาญจนาภิเษกวิทยาลัย 9 โรงเรียน สร้างขึ้นมาเนื่องในวโรกาศที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงครองสิริราชสมบัติครบ 50 พรรษาในปี พ.ศ. 2539
ประวัติ

โรงเรียนกาญจนาภิเษกวิทยาลัย กาฬสินธุ์ เป็นโรงเรียนที่จัดตั้งขึ้นตามโครงการพิเศษ ของ กรมสามัญศึกษา (เดิม) กระทรวงศึกษาธิการเพื่อเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในมหามงคลวโรกาสเสด็จเถลิงถวัลยราชสมบัติครบ 50 ปี ประกาศจัดตั้งเมื่อวันที่ 27 กุมภาพันธ์ พ.ศ. 2538 โดยใช้ที่สาธารณประโยชน์โคกบ้านกุดสิม ตำบลคุ้มเก่า อำเภอเขาวง จังหวัดกาฬสินธุ์ เป็นสถานที่จัดตั้งโรงเรียน มีเนื้อที่ประมาณ 119 ไร่ 1 งาน 42 ตารางวา ใช้ชื่อครั้งแรกว่า โรงเรียนเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยกรมสามัญศึกษา (เดิม) กระทรวงศึกษาธิการ มีเป้าหมายให้เป็นโรงเรียนมัธยมศึกษาขนาดใหญ่ ให้มีลักษณะคล้าย โรงเรียน ภ.ป.ร. ราชวิทยาลัย ในพระบรมราชูปถัมภ์ รับนักเรียนในเขตพื้นที่การศึกษา 10 เดิม เข้ามาเรียนทั้งประเภทประจำและไป - กลับ โดยจะจัดให้เป็นโรงเรียนที่มีลักษณะสมบูรณ์มีความพร้อมทั้งด้าน อาคารเรียน อาคารประกอบตลอดจนวัสดุอุปกรณ์ต่าง ๆ นักเรียนมีความประพฤติเป็นที่พึงประสงค์ของสังคมและดำรงตนอยู่ในสังคมได้อย่างมีประสิทธิภาพต่อมา พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนามโรงเรียนว่า “โรงเรียนกาญจนาภิเษกวิทยาลัย กาฬสินธุ์” เมื่อวันที่ 28 กุมภาพันธ์ พ.ศ. 2538 และเมื่อวันที่ 10 กุมภาพันธ์ พ.ศ. 2546 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเป็นองค์ประธานพิธีเปิดโรงเรียน
กิจกรรมโรงเรียน > กาญจนาเกมส์

ความเป็นมา การจัดการแข่งขันกีฬากลุ่มโรงเรียนกาญจนาภิเษกวิทยาลัย กลุ่มโรงเรียนได้กำหนดโครงการจัดการแข่งขันกีฬากลุ่มโรงเรียนกาญจนาภิเษกวิทยาลัย "กาญจนาเกมส์" ขึ้นโดยมีเป้าหมายการพัฒนาการศึกษา ตามจุดเน้นของกลุ่มโรงเรียน นำไปสู่การพัฒนาด้านกีฬา ดนตรี และศิลปะ ให้กับนักเรียนในกลุ่มโรงเรียน  ให้สามารถพัฒนาตนเองไปสู่การเป็นนักกีฬา นักดนตรี และศิลปะที่ดี มีศักยภาพสูงจนถึงระดับเป็นตัวแทนของประเทศเข้าร่วมการแข่งขันในระดับที่สูง ขึ้นต่อไป  และเพื่อส่งเสริมให้เกิดความรักความสามัคคีในหมู่คณะ ตลอดจนเปิดโอกาสให้ครู นักเรียนบุคลากรของแต่ละโรงเรียน ได้พบปะแลกเปลี่ยนความคิดเห็นและประสบการณ์ เพื่อนำไปสู่การพัฒนาโรงเรียนตามเป้าหมาย และที่สำคัญการกีฬานับว่าเป็นกิจกรรมที่จะส่งเสริมให้เยาวชนรู้จักการอยู่ ร่วมกันในสังคม รู้จักเคารพกฎกติกา การมีน้ำใจนักกีฬา "รู้แพ้ รู้ชนะ และ รู้อภัย" เพื่อนักเรียนนำไปใช้ในการดำเนินชีวิตประจำวัน และเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งเป็นผู้มีพระปรีชาสามารถด้านกีฬาและมีพระคุณอันประเสริฐต่อการศึกษาไทย นับอเนกประการ และกลุ่มโรงเรียนกาญจนาภิเษกวิทยาลัย ได้ดำเนินการจัดการแข่งขันกีฬากาญจนาเกมส์มาตั้งแต่ ปีการศึกษา 2543 โดยในครั้งนั้น โรงเรียนกาญจนาภิเษกวิทยาลัย สุพรรณบุรี เป็นเจ้าภาพ
กลุ่มโรงเรียนกาญจนาภิเษกวิทยาลัย ทั้ง 9 โรงเรียน จะมีการแข่งขันกีฬาประจำทุก ๆ ปีในช่วงเดือนธันวาคม เป็นกีฬาสัมพันธ์ที่ทั้ง 9 โรงเรียนกาญจนาภิเษกวิทยาลัยต่างร่วมกันแข่งขันกีฬาและสลับกันเป็นเจ้าภาพการแข่งขัน
กิจกรรมโรงเรียน > ลำดับเจ้าภาพการแข่งขันกาญจนาเกมส

ครั้งที่ 1 ได้จัดแข่งขัน ณ โรงเรียนกาญจนาภิเษกวิทยาลัย สุพรรณบุรี เมื่อปี 2544
ครั้งที่ 2 ได้จัดแข่งขัน ณ โรงเรียนกาญจนาภิเษกวิทยาลัย เพชรบูรณ์ เมื่อปี 2545
ครั้งที่ 3 ได้จัดแข่งขัน ณ โรงเรียนกาญจนาภิเษกวิทยาลัย กระบี่ เมื่อปี 2546
ครั้งที่ 4 ได้จัดแข่งขัน ณ โรงเรียนกาญจนาภิเษกวิทยาลัย ชัยภูมิ เมื่อปี 2547
ครั้งที่ 5 ได้จัดแข่งขัน ณ โรงเรียนกาญจนาภิเษกวิทยาลัย ฉะเชิงเทรา เมื่อปี 2548
ครั้งที่ 6 ได้จัดแข่งขัน ณ โรงเรียนกาญจนาภิเษกวิทยาลัย อุทัยธานี เมื่อปี 2549
ครั้งที่ 7 ได้จัดแข่งขัน ณ โรงเรียนกาญจนาภิเษกวิทยาลัย กาฬสินธุ์ เมื่อปี 2550
ครั้งที่ 8 ได้จัดแข่งขัน ณ โรงเรียนกาญจนาภิเษกวิทยาลัย สุราษฎร์ธานี เมื่อ ม.ค. ในปี 2551
ครั้งที่ 9 ได้จัดแข่งขัน ณ โรงเรียนกาญจนาภิเษกวิทยาลัย นครปฐม เมื่อ ธ.ค. ในปี 2551
ครั้งที่ 10 ได้จัดแข่งขัน ณ โรงเรียนกาญจนาภิเษกวิทยาลัย สุพรรณบุรี เมื่อ ธ.ค. ในปี 2552
ครั้งที่ 11 ได้จัดการแข่งขัน ณ โรงเรียนกาญจนาภิเษกวิทยาลัย เพชรบูรณ์ เมื่อ ธ.ค. ในปี 2553
ครั้งที่ 12 ได้จัดแข่งขัน ณ โรงเรียนกาญจนาภิเษกวิทยาลัย กระบี่ เมื่อ ม.ค. ในปี 2555
ครั้งที่ 13 ได้จัดแข่งขัน ณ โรงเรียนกาญจนาภิเษกวิทยาลัย ชัยภูมิ เมื่อ ก.พ. ในปี 2556
ครั้งที่ 14 ได้จัดแข่งขัน ณ โรงเรียนกาญจนาภิเษกวิทยาลัย ฉะเชิงเทรา เมื่อ ม.ค. ในปี 2557
ครั้งที่ 15 ได้จัดแข่งขัน ณ โรงเรียนกาญจนาภิเษกวิทยาลัย อุทัยธานี เมื่อ ธ.ค. ในปี 2558
ครั้งที่ 16 ได้จัดแข่งขัน ณ โรงเรียนกาญจนาภิเษกวิทยาลัย กาฬสินธุ์ เมื่อ ธ.ค. ในปี 2559
ครั้งที่ 17 ได้จัดแข่งขัน ณ โรงเรียนกาญจนาภิเษกวิทยาลัย สุราษฎร์ธานี เมื่อ ม.ค. ในปี 2560
ครั้งที่ 18 ได้จัดแข่งขัน ณ โรงเรียนกาญจนาภิเษกวิทยาลัย นครปฐม เมื่อ ม.ค. ในปี 2561
ครั้งที่ 19 ได้จัดแข่งขัน ณ โรงเรียนกาญจนาภิเษกวิทยาลัย สุพรรณบุรี เมื่อ ธ.ค. ในปี 2561
ผลงานดีเด่นของสถานศึกษา

โรงเรียนรางวัลพระราชทาน กระทรวงศึกษาธิการ ปีการศึกษา 2548
โรงเรียนส่งเสริมสุขภาพ ระดับทอง สำนักงานสาธารณสุขจังหวัดกาฬสินธุ์ และสำนักงานเขตพื้นที่การศึกษากาฬสินธุ์ เขต 3 ปี 2548
สถานศึกษาดีเด่นโรงเรียนมัธยมศึกษาขนาดกลาง สมาคมผู้บริหารสถานศึกษาจังหวัดกาสินธุ์ (ส.บ.ก.) ปีการศึกษา 2549
โรงเรียนรักการอ่าน กลุ่มสถานศึกษากลุ่มที่ 3 สำนักงานเขตพื้นที่การศึกษากาฬสินธุ์เขต 3 ปีการศึกษา 2549
โรงเรียนดีเด่นด้านคุณธรรม จริยธรรม ธนาคารออมสิน และกระทรวงศึกษาธิการประจำปี 2550
ห้องสมุดมีชีวิตยอดเยี่ยม สำนักงานเขตพื้นที่การศึกษากาฬสินธุ์เขต 3 ปีการศึกษา 2550
โรงเรียนรักการอ่านชนะเลิศลำดับที่ 1 สำนักงานเขตพื้นที่การศึกษากาสินธุ์ เขต 3  ปีการศึกษา 2550
ชนะเลิสการแข่งขันตอบปัญหาความรู้เกี่ยวกับรัฐสภา สำนักผู้ตรวจราชการ ประจำเขตตรวจราชการที่ 9 ปีการศึกษา 2551
รางวัลรองชนะเลิสอันดับ 1 ประเภทไม่เกิน 15 ปีชาย การแข่งขันเซปักตระกร้อนักเรียน สพฐ. มาราธอน ชิงถ้วยรางวัลพระราชทาน พระบาทสมเด็จพระวชิรเกล้าเจ้าอยู่หัว ขณะทรงดำรงพระราชอิสริยยศ สมเด็จพระบรมโอรสาธิราชฯ สยามมกุฎราชกุมาร ภาคตะวันออกเฉียงเหนือ ปี 2551
รางวัลชนะเลิศประกวดส้วมสุขสันต์ ประเภทโรงเรียนมัธยมศึกษา  ปี 2552
รางวัลชนะเลิศอันดับ 1 โรงเรียนส่งเสริมนิสัยรักการอ่าน ดีเด่น ปี 2552 กระทรวงศึกษาธิการ
รับรองมาตรฐานการศึกษา จากสำนักงานรับรองมาตรฐานและประเมินคุณภาพการศึกษา ปี 2552
ชนะเลิศรางวัลเหรียญเงิน ลำดับที่ 5 การแข่งอัจฉริยภาพทางภาษาไทยงานมหกรรมศิลปหัตถกรรมนักเรียน สำนักงานคณะกรรมการการศึกษาขั้นพื้นฐาน
ต้นแบบการเผยแพร่มาตรฐานเพื่อคุณภาพชีวิตความปลอดภัยและสิ่งแวดล้อมประจำปี 2552 ของสำนักงานมาตรฐานผลิตภัณฑ์อุตสาหกรรม (สมอ.)
นักเรียนชั้นมัธยมศึกษาปีที่ 6 รุ่นที่ 9 (2552) จำนวน 77 คน สอบเข้าศึกษาต่อระดับอุดมศึกษาได้ ร้อยละ 100
ดีเด่นด้านคุณธรรม จริยธรรม ของกระทรวงศึกษาธิการและธนาคารออมสิน ปี 2553
ชนะเลิศรางวัลเหรียญทอง ประเภท ห้องสมุดมีชีวิต (โรงเรียนขนาดกลาง) ของสหวิทยาเขตวงนารายณ์ปี 2554
ผลงานนักเรียน

รางวัลชนะเลิศการแข่งขัน 180 IQ ประเภททีม ระดับมัธยมศึกษาตอนต้น มหาวิทยาลัยเทคโนโลยีราชมงคลอีสาน วิทยาเขตกาฬสินธุ์ ปี 2554
รางวัลชนะเลิศการแข่งขัน 180 IQ ประเภททีม ระดับมัธยมศึกษาตอนปลาย มหาวิทยาลัยเทคโนโลยีราชมงคลอีสาน วิทยาเขตกาฬสินธุ์ ปี 2554
รางวัลชนะเลิศอันดับ 1 ตอบปัญหาวิทยาศาสตร์ ระดับมัธยมศึกษาตอนปลาย มหาวิทยาลัยราชภัฎกาฬสินธุ์
รางวัลชนะเลิศการแข่งขันกล่าวสุนทรพจน์ ภาษาจีน สพม.24
รางวัลชนะเลิศอันดับ 1 การตอบปัญหาภาษาจีน สพม.24
รางวัลชนะเลิสอันดับ 1 (แข่งท่องกลอนภาษาจีน) สพม 24
รางวัลระดับเหรียญทอง (หนังสือเล่มเล็ก)
รางวัลชนะเลิศ การแข่งการตอบปัญหาทางพฤกษศาสตร์ ประเภทบุคคล มหาวิทยาลัยเทคโนโลยีราชมงคลอีสาน วิทยาเขตกาฬสินธุ์
ตอบปัญหาเกี่ยวกับรัฐสภาได้อันดับ 4 เกียรติบัตรชนะเลิศตัวแทนภาคตะวันออกเฉียงเหนือ โรงเรียนขามแก่นนคร จังหวัดขอนแก่น
ชนะเลิศบาสเกตบอลอายุไม่เกิน 18 ปี หญิง สพฐ. เกมระดับภาคเข้าร่วมการแข่งขันชนะเลิศแห่งประเทศไทยจังหวัดนครราชสีมา ระหว่างวันที่ 27 ส.ค. – 6 ก.ย. 2555 สพฐ.
ชนะเลิศบาสเกตบอล ชายรุ่นอายุไม่เกิน 15 ปี ระดับจังหวัด เข้าร่วมแข่งขัน ระดับภาค สพม.24
รางวัลนักเรียนพระราชทาน ระดับชั้นมัธยมศึกษาตอนต้น ประจำปี 2556 นางสาวศิรินภา สุลำนาจ
รางวัลรองชนะเลิศอันดับสอง ระดับประเทศ พิธีกรให้ความรู้โครงการ Thailand Go Green ปี 2556 นางสาวมาลิตา พรมโสภาและนางสาวเจนจิรา แหขุนทด
รางวัลเหรียญเงิน การแข่งขันเล่านิทาน (Story telling) ม.4-6 งานศิลปหัตถกรรมนักเรียน ระดับประเทศ ครั้งที่ 63 ประจำปีการศึกษา 2556 นางสาวณัฐนรี น้อยนาง
แชมป์รักบี้ฟุตบอลชายรุ่นอายุ 13 ปี สสส.ชิงชนะเลิศถูมิภาคแห่งประเทศไทย ภาคตะวันออกเฉียงเหนือ ณ สนามเวสสุวัณ จังหวัดอุดรธานี
แชมป์รักบี้ฟุตบอลชายรุ่นอายุ 15 ปี สสส.ชิงชนะเลิศถูมิภาคแห่งประเทศไทย ภาคตะวันออกเฉียงเหนือ ณ สนามเวสสุวัณ จังหวัดอุดรธานี
รองแชมป์รักบี้ฟุตบอลชายรุ่นอายุ 17 ปี สสส.ชิงชนะเลิศถูมิภาคแห่งประเทศไทย ภาคตะวันออกเฉียงเหนือ ณ สนามเวสสุวัณ จังหวัดอุดรธานี
โรงเรียนกรรณสูตศึกษาลัย

| โรงเรียนกรรณสูตศึกษาลัย จังหวัดสุพรรณบุรี Kannasootsuksalai Suphanburi School |
| --- | --- |

ที่ตั้ง

เลขที่ 440 ถนนมาลัยแมน ตำบลรั้วใหญ่ อำเภอเมืองสุพรรณบุรี จังหวัดสุพรรณบุรี
ข้อมูล
ชื่ออื่น: ก.ส. / K.S.
ประเภท: โรงเรียนรัฐบาล   โรงเรียนมัธยมศึกษาขนาดใหญ่พิเศษ
คำขวัญ: อปฺปมเทน สมฺปาเทถ   (จงถึงพร้อมด้วยความไม่ประมาท)
สถาปนา: 9 ธันวาคม พ.ศ. 2441
ผู้ก่อตั้ง: พระยาสุนทรบุรี (อี้ กรรณสูต)
เขตการศึกษา: สำนักงานเขตพื้นที่การศึกษามัธยมศึกษาสุพรรณบุรี
ผู้อำนวยการ: ดร.นิติกรณ์ ฉันท์วงศ์ชนะ
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาจีน  ภาษาญี่ปุ่น  ภาษาเกาหลี
สี:   น้ำเงิน    เหลือง
เพลง: มาร์ชกรรณสูต
เว็บไซต์: www.kannasoot.ac.th
โรงเรียนกรรณสูตศึกษาลัย เป็นโรงเรียนสหศึกษาระดับมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษาสุพรรณบุรี กระทรวงศึกษาธิการ เกิดจากการรวมกันของโรงเรียน 2 โรงเรียนคือ โรงเรียนปรีชาพิทยากร และ โรงเรียนวัดประตูสาร โดยกำหนดฐานะเป็น "โรงเรียนประจำจังหวัดสุพรรณบุรี" บริเวณที่ตั้งของโรงเรียนตั้งอยู่ฝั่งตะวันตกของแม่น้ำท่าจีน ระยะทางจากตัวเมืองสุพรรณบุรี ประมาณ 2.5 กิโลเมตร มีเนื้อที่ 48 ไร่ 2 งาน
ประวัติ

พ.ศ. 2441 ขุนปรีชานุศาสน์ (ปล้อง ธรรมารมณ์) ได้ใช้บ้านของท่านสอนหนังสือให้แก่ลูกหลานและเด็กในละแวกบ้าน ซึ่งตั้งอยู่บริเวณสี่แยกนางพิมในปัจจุบันโดยไม่คิดค่าตอบแทน ประมาณปี พ.ศ. 2440 - พ.ศ. 2441 สมเด็จพระเจ้าบรมวงศ์เธอ กรมพระยาดำรงราชานุภาพ เสนาบดีกระทรวงมหาดไทย เสด็จมาตรวจราชการเมืองสุพรรณบุรี ทรงเยี่ยมกิจการสอนหนังสือของนายปล้อง ธรรมารมณ์ มีความพอพระทัยมาก และทรงเห็นว่าสถานที่คับแคบ จึงโปรดให้สร้างอาคารเรียนหลังใหม่ขึ้นริมถนนสายหน้าที่ว่าการเมือง หลังจวนผู้ว่าราชการจังหวัดบริเวณสี่แยกนางพิม เป็นอาคารทรงปั้นหยาชั้นเดียว มี 3 ห้องเรียน จุนักเรียนห้องละ 10 - 15 คน ได้รับประทานนามว่า "โรงเรียนปรีชาพิทยากร" และทรงขอพระราชทานบรรดาศักดิ์ให้นายปล้อง ธรรมารมณ์ เป็น "ขุนปรีชานุศาสน์"
พ.ศ. 2461 พระยาสุนทรสงคราม (อี้ กรรณสูต) เห็นว่าอาคารเรียนของโรงเรียนมีสภาพเก่าทรุดโทรม และอาณาบริเวรคับแคบ จึงย้ายไปก่อสร้างอาคารเรียนใหม่ริมถนนพระพันวษา (ที่ตั้งวิทยาลัยอาชีวศึกษาสุพรรณบุรีในปัจจุบัน) พร้อมทั้งรวมโรงเรียนวัดประตูสารเข้ามาด้วย ได้เปลี่ยนชื่อเป็นโรงเรียนประจำจังหวัดสุพรรณบุรี"กรรณสูตศึกษาลัย"
พ.ศ. 2481 นายทา พิมพ์พันธุ์ ครูใหญ่ เห็นว่าอาคารไม้ที่สร้างมา 20 ปี ทรุดโทรม และบริเวณคับแคบไม่สามารถพัฒนาและขยายพื้นที่ให้เพียงพอกับจำนวนนักเรียนที่เพิ่มขึ้นได้ จึงติดต่อของบประมาณจากกระทรวงศึกษาธิการจำนวน 15,400 บาท เพื่อจัดซื้อที่ดินริมถนนหมื่นหาญ (ด้านตะวันออกของวัดปราสาททอง) จำนวน 12 ไร่เศษ และติดต่อขอความร่วมมือจากประชาชนร่วมบริจาคอีกจำนวนหนึ่ง พร้อมทั้งได้ก่อสร้างอาคารเรียนหลังใหม่เป็นอาคารไม้ 2 ชั้น มี 3 มุข 18 ห้องเรียน ได้ทำพิธีเปิดป้ายอาคารเรียนและย้ายนักเรียน เมื่อวันที่ 24 มิถุนายน พ.ศ. 2501 เปิดสอนถึงชั้นเตรียมอุดมศึกษา (ชั้น ม.7 และ ม.8) แผนกวิทยาศาตร์เป็นครั้งแรก มีนักเรียนจำนวน 800 คนเศษ
พ.ศ. 2506 นายพิณ โสขุมา ครูใหญ่ เห็นว่าบริเวณสถานที่เดิมคับแคบ จึงเข้าพบผู้ว่าราชการจังหวัดเพื่อปรึกษาหาที่ดินแห่งใหม่ ได้บริเวณวัดร้าง 2 วัด คือ วัดชุมนุมสงฆ์ และ วัดพริก ซึ่งเป็นที่ธรณีสงฆ์ของกรมการศาสนา มีเนื้อที่ 48 ไร่ 2 งาน ได้รับงบประมาณพิเศษจากกรมสามัญศึกษา เพื่อก่อสร้างอาคารเรียนจำนวน 600,000 บาท และขอความร่วมมือจากประชาชนอีกประมาณ 700,000 บาท รวม 1,300,000 บาท เป็นอาคารเรียนแบบ 218 เป็นตึก 2 ชั้น 18 ห้องเรียน ยาว 80 เมตร ใต้ถุนโปร่ง เสร็จเรียบร้อยในวันที่ 30 สิงหาคม 2508 ปรับปรุงสนามกีฬาขนาด 400 เมตร สร้างกองอำนวยกีฬา 1 หลัง สนามบาสเกตบอล อัฒจันทร์เชียร์กีฬา 1 หลัง ในปี พ.ศ. 2509
โรงเรียนกรรณสูตศึกษาลัย จังหวัดสุพรรณบุรี ได้พัฒนาเจริญก้าวหน้ามาโดยลำดับ จนถึงปัจจุบันมีอาคารเรียนถาวร 7 หลัง โรงฝึกงาน 6 หลัง อาคารประกอบ 8 หลัง
ผู้บริหาร

| 0 | 1 | 2 |
| --- | --- | --- |
| ที่ | ชื่อ | ปีที่ดำรงตำแหน่ง |
| 1 | ขุนปรีชานุศาสน์ (ปล้อง ธรรมมารมณ์) | พ.ศ. 2441 - 2451 |
| 2 | ขุนโกศลเศรษฐ (อ่อน) | พ.ศ. 2452 - 2453 |
| 3 | นายสาย  เขมะพรรค | พ.ศ. 2453 - ? |
| 4 | นายเตียน  เหมะสกุล |  ? |
| 5 | นายผาด  สุนทรปักษิณ |  ? |
| 6 | นายคลาย  สุวรรณาคร |  ? - 2470 |
| 7 | นายวัลย์  พูนสวัสดิ์ | พ.ศ. 2470 - 2471 |
| 8 | ขุนวิเศษดรุณกิจ (เรือง  ปรีชานนท์) | พ.ศ. 2472 - 2479 |
| 9 | นายผล  กาญจนวาหะ | รักษาการแทน |
| 10 | นายฑา  พิมพันธุ์ | พ.ศ. 2480 - 2484 |
| 11 | ยานประสิทธิ์  พิมล | พ.ศ. 2485 - 2486 |
| 12 | นายอาคม  ชาติกำแหง | พ.ศ. 2487 - 2490 |
| 13 | นายสุคนธ์  คันฑสิงห์ | พ.ศ. 2491 - 2496 |
| 14 | นายรัตน์  ชีรเวทย์ | พ.ศ. 2497 - 2502 |
| 15 | นายสะอาด  บุญสืบสาย | พ.ศ. 2502 - 2504 |
| 16 | นายสนอง  มณีภาค | พ.ศ. 2504 - 2506 |
| 17 | นายพิณ  โสขุมา | พ.ศ. 2506 - 2525 |
| 18 | นายปลองพล  อินทพันธุ์ | พ.ศ. 2525 - 2528 |
| 19 | นายสำราญ  แก้วแกมเสือ | พ.ศ. 2528 - 2535 |
| 20 | นายวิบูลย์  จันทร์ฉาย | พ.ศ. 2535 - 2540 |
| 21 | ดร.ชาญชัย  ทิพเนตร | พ.ศ. 2540 - 2554 |
| 22 | นายประชอบ หลีนุกูล | พ.ศ. 2554 - 2556 |
| 23 | นายประเสริฐ สุนทรเนตร | พ.ศ. 2556 - 2560 |
| 24 | นายราชันย์ ทิพเนตร | พ.ศ. 2560 - 2563 |
| 25 | ดร.นิติกรณ์ ฉันท์วงศ์ชนะ | พ.ศ. 2563 - ปัจจุบัน |
อาคาร สถานที่ภายในโรงเรียน

อาคาร 1  เป็นอาคารอำนวยการ เป็นที่ตั้งของหน่วยงานบริหารของโรงเรียน ศูนย์รวมใจ  หอเกียรติยศ  ห้องปฏิรูปการศึกษา และงานคอมพิวเตอร์
อาคาร 2 เป็นอาคารที่ตั้งกลุ่มสาระการเรียนรู้ภาษาไทย ห้องสมุดภาษาไทย ห้องดนตรีไทย ห้องนาฏศิลป์ ห้อง Multi-media และห้องพระ
อาคาร  3 เป็นอาคารที่ตั้งของกลุ่มสาระการเรียนรู้วิทยาศาสตร์ ห้องสมุดวิทยาศาสตร์ และห้องพยาบาล
อาคาร  4 เป็นอาคารที่ตั้งของกล่มสาระการเรียนรู้ภาษาต่างประเทศ ห้อง Multi-media ห้อง Sear ห้อง Eric และกลุ่มกิจกรรมพัฒนาผู้เรียน
อาคาร  5 เป็นอาคารที่ตั้งของกลุ่มสาระการเรียนรู้คณิตศาสตร์ แหล่งเรียนรู้คณิตศาสตร์ ห้อง World Bank ห้อง E-classroom ห้องพิมพ์ดีด และงานธุรกิจ
อาคาร  6 เป็นที่ตั้งของกลุ่มสาระการเรียนรู้สังคมศึกษา ศาสนา และวัฒนธรรม ห้องสมุดสังคมศึกษา วิทยาศาสตร์ระดับช่วงชั้นที่ 3 (มัธยมต้น) ห้องประชุม ห้องโสตทัศนศึกษา ห้องสมุดรวม
อาคาร  7 เป็นอาคารที่ตั้งของกลุ่มการเรียนการสอนที่เกี่ยวข้องกับวิชาคอมพิวเตอร์และเทคโนโลยี รวมถึง เป็นที่ตั้งของส่วนต่อขยายในวิชาอื่นๆ เช่น วิทยาศาสตร์ กลุ่มวิชาการงาน และกลุ่มวิชาดนตรีและสุนทรียศิลป์
อาคารฝึกงาน 1 และ 2  เป็นที่ตั้งของกลุ่มสาระการเรียนรู้การงานอาชีพและเทคโนโลยี (คหกรรม งานช่าง ทัศนศิลป์ และงานประดิษฐ์)
เรือนเกษตร   เป็นที่ตั้งของกลุ่มสาระการเรียนรู้การงานอาชีพและเทคโนโลยี (งานเกษตร)
หอประชุม 1 (โรงยิมเนเซียม)  เป็นที่สำหรับการประชุมใหญ่ เช่น ไหว้ครู ส่วนกลางใช้เป็นสนามวอลเลย์บอล ทิศตะวันตกใช้เป็นสนามตะกร้อ
หอประชุม 2 (101ล)  หอประชุมปรับอากาศขนาดใหญ่ เป็นที่สำหรับประชุมประจำสัปดาห์แต่ละช่วงชั้น ประชุมผู้ปกครอง นิทรรศการ เป็นต้น
โรงอาหาร  แบ่งออกเป็น3ส่วน ปีกซ้าย ร้านอาหารจำนวน 23 ร้าน และโต๊ะยาวขนาดกลางจำนวน3แถว ส่วนกลาง อยู่ใต้หอประชุม 2 มีห้องอาหารสำหรับครู อาจารย์ ร้านค้าจำนวน 3ร้าน และ โต๊ะยาวขนาดใหญ่จำนวน 4 แถว ปีกขวา โต๊ะอาหารสำหรับนักเรียนชั้นมัธยมศึกษาปีที่ 1
อาคารกิจกรรมนักเรียน  ส่วนกลางเป็นที่จัดแสดงนิทรรศการ เช่น แสงหนึ่งคือรุ้งงาม และห้องเรียนกิจกรรมพัฒนาผู้เรียน ด้านข้างเป็นร้านถ่ายเอกสาร ธนาคารโรงเรียน (โดยธนาคารออมสิน) ร้านขายขนม เครื่องดื่ม และอุปกรณ์การเรียน
ศูนย์กีฬา กรมสามัญศึกษา    ด้านล่างเป็นสนามเทเบิลเทนนิสและแบดมินตัน ห้องเรียนสุขศึกษาและพลศึกษา ห้องเกียรติยศ ชั้นลอยมีห้องออกกำลังกาย ห้องพักนักกีฬา ด้านบนเป็นสนามบาสเกตบอล หรือ ฟุตซอล หรือ วอลเลย์บอล และเป็นที่ทำการกลุ่มสาระการเรียนรู้สุขศึกษาและพลศึกษา
อัฒจรรย์   เป็นที่สำหรับทำกิจกรรมเชียร์กีฬารวม ที่ฝึกซ้อมกิจกรรมบางประเภท ด้านใต้เป็นห้องซ้อมดนตรีของวงโยธวาทิตและห้องพักนักกีฬา
สนามกีฬา   เป็นสนามหญ้าขนาดใหญ่ มีลู่วิ่งล้อมรอบสนาม
อาคารสมาคม ครู ผู้ปกครอง นักเรียน และศิษย์เก่าโรงเรียนกรรณสูตศึกษาลัย   ใช้เป็นห้องรับรอง และเป็นห้องเรียนบางวิชา
สำนักงานกิจการนักเรียนและสถานีตำรวจภูธรเมืองสุพรรณบุรี (ส่วนแยก) เป็นที่ทำการของฝ่ายกิจการฯ (ฝ่ายปกครอง) และใช้บัตรอิเล็กทรอนิกส์สแกนรายงานตัวในตอนเช้า
สำนักงานบริหารทั่วไป เป็นที่ทำการของรองผู้อำนวยการฝ่ายบริหารทั่วไป
โรงเรียนทีปังกรวิทยาพัฒน์ (มัธยมวัดหัตถสารเกษตร)

| โรงเรียนทีปังกรวิทยาพัฒน์   (มัธยมวัดหัตถสารเกษตร)   ในพระราชูปถัมภ์ฯ Dipangkornwittayapat (Mattayom Wat Hattasarn Kaset) Under the Royal Patronage of His Royal Highness Crown Prince Maha Vajiralongkorn School |
| --- | --- |

ที่ตั้ง
เลขที่ 34 หมู่ที่ 8 ถนนเลียบคลองห้า ตำบลคลองห้า อำเภอคลองหลวง จังหวัดปทุมธานี 12120
ข้อมูล
ชื่ออื่น: ท.ป.๕   //  D.P.5
ประเภท: รัฐบาล
คำขวัญ: มีวินัย ใฝ่วิชา พัฒนาชุมชน   สุวิชาโน ภวํ โหติ  (ผู้รู้ดี เป็นผู้เจริญ) 
สถาปนา:  โรงเรียนหัตถสารเกษตรวิทยาคาร 22 มีนาคม พ.ศ.2520  โรงเรียนมัธยมวัดหัตถสารเกษตร 27 พฤศจิกายน พ.ศ. 2539  โรงเรียนเป็นโรงเรียนทีปังกรวิทยาพัฒน์ (มัธยมวัดหัตถสารเกษตร) ในพระราชูปถัมภ์ สมเด็จพระบรมโอรสาธิราชฯ สยามมกุฎราชกุมาร 4 มิถุนายน พ.ศ. 2552 
หน่วยงานกำกับ: กระทรวงศึกษาธิการ
รหัส: 1013270182
ผู้อำนวยการ: ดร.ชนัญชิดา ม่วงทอง
ระดับปีที่จัดการศึกษา: มัธยมศึกษาต้น-ปลาย
สี:    ฟ้า-ขาว
เพลง: มาร์ชทีปังกรวิทยาพัฒน์ (มัธยมวัดหัตถสารเกษตร)ฯ
ต้นไม้ประจำโรงเรียน: ต้นรวงผึ้ง
เอกลักษณ์ประจำโรงเรียน: ยุวชนคนดี ทีปังกร
เว็บไซต์: http://www.hs.ac.th
โรงเรียนทีปังกรวิทยาพัฒน์ (มัธยมวัดหัตถสารเกษตร) ในพระราชูปถัมภ์ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เป็นโรงเรียนรัฐบาล สังกัดสำนักงานเขตพื้นที่การศึกษามัธยมศึกษา  เขต 4 ประเภทโรงเรียนมัธยมศึกษาขนาดใหญ่พิเศษ ตั้งอยู่ที่ เลขที่ 34 หมู่ที่ 8 ตำบลคลองห้า อำเภอคลองหลวง จังหวัดปทุมธานี 12120
ประวัติโรงเรียน

โรงเรียนทีปังกรวิทยาพัฒน์ (มัธยมวัดหัตถสารเกษตร) ในพระราชูปถัมภ์สมเด็จพระบรมโอรสาธิราชฯ สยามมกุฎราชกุมาร เป็นโรงเรียนมัธยมศึกษาขนาดใหญ่พิเศษ ประเภทสหศึกษา เดิมชื่อโรงเรียนหัตถสารเกษตรวิทยาคาร สังกัดกรมสามัญศึกษา กระทรวงศึกษาธิการ ตั้งขึ้นเมื่อ มีนาคม พ.ศ. 2520 มีเนื้อที่ทั้งหมด 43 ไร่ ซึ่งได้รับบริจาคจากวัดหัตถสารเกษตร โดยพระครูธัญสารโสภณ เจ้าอาวาสวัดขณะนั้น ในกาลต่อมาได้มีการเปลี่ยนชื่อเป็นโรงเรียนมัธยมวัดหัตถสารเกษตร ในวันที่ 27 พฤศจิกายน พ.ศ. 2539 ในสมัยพระเมตตาธรรมโสภณ เป็นเจ้าอาวาส โรงเรียนได้รับเสด็จพระเจ้าวรวงศ์เธอ พระองค์เจ้าศรีรัศมิ์ พระวรชายาในสมเด็จพระบรมโอรสาธิราชฯ สยามมกุฎราชกุมาร เมื่อวันที่ 4 มิถุนายน พ.ศ. 2552 ในกาลต่อมาทรงมีพระมหากรุณาธิคุณได้โปรดเกล้าพระราชทานเปลี่ยนชื่อโรงเรียนเป็นโรงเรียนทีปังกรวิทยาพัฒน์ (มัธยมวัดหัตถสารเกษตร) ในพระราชูปถัมภ์ สมเด็จพระบรมโอรสาธิราชฯ สยามมกุฎราชกุมาร ในวันที่ 17 มีนาคม พ.ศ. 2553 พร้อมทั้งยังมีพระบรมราชานุญาตให้ใช้ตราประจำพระองค์ มวก. เป็นตราประจำโรงเรียน นับเป็นพระมหากรุณาธิคุณอันล้นพ้นปัจจุบันโรงเรียนทีปังกรวิทยาพัฒน์ (มัธยมวัดหัตถสารเกษตร) ในพระราชูปถัมภ์ฯ เปิดสอนในระดับชั้นมัธยมศึกษาปีที่ 1-6 ระดับชั้นละ 12 ห้องเรียน